У Вікіпедыі ёсць артыкулы пра іншых асоб з прозвішчам Букоўскі.

**Чарлз Букоўскі**, сапр.: **Генрых Карл Букоўскі** (англ.: Charles Bukowski; 16 жніўня 1920, г. Андэрнах, Германія — 9 сакавіка 1994) — амерыканскі паэт і празаік.

Біяграфія
---------

Нарадзіўся ў сям’і амерыканскага вайскоўца польскага паходжання Генрыха Букоўскі і немкі Катарыны Фэт. У 1922 годзе сям’я з маленькім Генры, як пазней на амерыканскі манер пачалі яго называць бацькі, пераязджае ў ЗША і з 1926 года пасяляецца ў Лос-Анджэлесе, дзе Букоўскі пражыве амаль усё жыццё.

Пасля заканчэння сярэдняй школы Букоўскі год правучыўся ў гарадскім каледжы Лос-Анджэлеса на факультэце англійскай мовы і журналістыкі, спадзеючыся стаць пісьменнікам. У 1941 годзе Чарлз сыходзіць з дому, пасля таго, як бацька, прачытаўшы яго апавяданні, літаральна выкідвае рэчы сына на двор.

Першае апавяданне Букоўскі было надрукаванае ў 1944, праз два гады наступнае. Але Букоўскі расчароўваецца ў пісьменніцкай дзейнасці і амаль дзесяць гадоў нічога не піша. У 1955 Букоўскі трапляе ў клініку з дыягназам крываточная язва, прычына якой — празмернае ўжыванне алкаголю. Яго выратоўваюць ад смерці, але забараняюць піць. Забарону Букоўскі ігнаруе.

Пасля выпіскі з клінікі ён зноў пачынае пісаць, у асноўным вершы. Яго першы паэтычны зборнік «Кветка, кулак і пажадлівае выццё», накладам 200 асобнікаў, пабачыў свет у 1960 годзе, затым «Вершы на доўгую дыстанцыю для гульцоў, што прайграліся» — у 1962 г. Першы зборнік апавяданняў «Усе сракі ў свеце і мая» з’явіўся ў 1966 годзе.

Асноўныя паэтычныя зборнікі Букоўскі, якія зацікавілі яго крытыкаў і чытачоў, былі надрукаваныя ў выдавецтве Loujon Press. У пачатку 1960-х Loujon Press таксама выдаваў літаратурны часопіс The Outsider, дзе друкаваліся творы Джэка Керуака, Алена Гінзберга, Генры Мілера, Уільяма Бероуза і іншых. У першым нумары часопіса з’яўляецца падборка вершаў і Чарлза Букоўскі. У 1966 па выніках апытання часопіса «Бук» прызнаны «Аўтсайдарам года».

З 1967 года Букоўскі вядзе калонку «Нататкі старога распусніка» (Notes of A Dirty Old Man) у газеце Open Air, а затым у Los Angeles Free Press. Гэтыя тэксты былі выдадзеныя асобнай кнігай у 1969 годзе.
У 1960-1970-х Чарлз Букоўскі робіцца надзвычай папулярным, асабліва ў Еўропе. Гэтым поспехам ён у вялікай ступені абавязаны свайму прыхільніку і выдаўцу Джону Марціну, які ў 1969 годзе прапануе выплочваць пісьменніку 100 долараў штомесяц, каб той мог увесь час прысвячаць творчасці. Букоўскі пагаджаецца і кідае працу на пошце. Менш чым праз месяц пасля звальнення ён піша свой першы раман «Пошта», які пабачыў свет у выдавецтве Марціна Black Sparrow Press.

Усе раманы Чарлза Букоўскі ў многім аўтабіяграфічныя. Яго альтэр эга, Генры Чынаскі, — алкаголік, валацуга і бабнік, які жыве сярод злачынцаў і адкідаў грамадства, але часам трапляе з дапамогай жанчынаў і ў высокія колы. Упершыню Чынаскі з’яўляецца ў аповесці «Прызнанні чалавека, звар’яцелага настолькі, каб жыць са звярамі», потым у раманах: вышэйзгаданая «Пошта», «Фактотум», «Жанчыны», «Хлеб з вяндлінай».

Апошні зборнік вершаў, які выходзіць пры жыцці паэта, — «Вершы апошняй ночы на Зямлі».

Чарлз Букоўскі памёр 9 сакавіка 1994 года ад лейкеміі, у хуткім часе пасля таго, як скончыў свой апошні раман «Макулатура». Цырымонію пахавання ажыццявілі будысцкія манахі. На яго магільнай пліце напісана «Не спрабуй» (Don’t try).

Творы
-----

### **Паэзія**

* Кветка, кулак і пажадлівае выццё (*Flower, Fist and Bestial Wail*), 1960
* Вершы на доўгую дыстанцыю для гульцоў, што прайграліся (*Longshot Poems for Broke Players*), 1962
* Вершы апошняй ночы на Зямлі (*The Last Night of the Earth Poems*)

### **Проза**

**Зборнікі апавяданняў**

* Усе сракі ў свеце і мая (*All Assholes In The World And Mine*), 1966
* Найпрыгажэйшая жанчына ў горадзе (*The Most Beautiful Woman in Town*), 1978

**Раманы**

* Пошта (*Post Office*), 1971
* Фактотум (*Factotum*), 1975
* Жанчыны (*Women*), 1978
* Хлеб з вяндлінай (*Ham on Rye*), 1982
* Галівуд (*Hollywood*), 1989
* Макулатура (*Pulp*), 1994

Беларускія пераклады
--------------------

Творы Ч. Букоўскі на беларускую пераклалі Н. Бінкевіч, Н. Гвоздзева, Г. Комар, І. Кулікоў, Ю. Цімафеева, М. Шчур, А. Явар.

* *Чарльз Букоўскі*. Святло, і паветра, і месца, і час / Укл. і перакл. з англ. Ю. Цімафеева, Н. Бінкевіч, Г. Комар. — Мн.: Харвест, 2017.

Зноскі
------

1. 1 2  Charles Bukowski // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
2. 1 2  Charles Bukowski // Internet Speculative Fiction Database — 1995. Праверана 9 кастрычніка 2017.<a href='https://wikidata.org/wiki/Track:Q2629164'></a>
3. ↑  Henry Charles Bukowski Праверана 10 сакавіка 2021.
4. ↑  Першы паэтычны зборнік Букоўскі.

Літаратура
----------

* Букоўскі, Чарлз (Bukowski, Charles)(недаступная спасылка) // Часопіс «ПрайдзіСвет»: Асоба: Аўтары — Эл.рэсурс prajdzisvet.org
* *Sounes, Howard.* Charles Bukowski: Locked in the Arms of a Crazy Life: The Biography. — Groove Press, 1999. — 309 p. — ISBN 0-8021-3697-4.
* *Cherkovski, Neeli.* Hank: The Life of Charles Bukowski. — Random House, 1991. — 337 p. — ISBN 0-394-57526-1.
* *Hemmingson, Michael.* The Dirty Realism Duo: Charles Bukowski & Raymond Carver. — Wildside Press LLC, 2008. — 184 p. — ISBN 9781434402578.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Чарлз Букоўскі
* «Чытво». Пачатак рамана
* Апавяданне «Самая прыгожая жанчына ў горадзе» па-беларуску Архівавана 26 лістапада 2020.
* «Ты, тваё піва і твая крутасць». Апавяданне Архівавана 2 студзеня 2021.
* Дзве Архівавана 2 студзеня 2021. падборкі Архівавана 24 лістапада 2020. вершаў па-беларуску
* З усёй адкрытасцю: інтэрв’ю з Чарлзам Букоўскі
* Літаратурныя чытанні «ПрайдзіСвета», прысвечаныя Букоўскі(недаступная спасылка)
* Чарлз Букоўскі ў перакладзе Макса Шчура

|  |  |
| --- | --- |
| ⚙️   Фота, відэа і аўдыё | Spotify |
| Тэматычныя сайты | AllMovie · AlloCiné · Česko-Slovenská filmová databáze · Danish Film Database · Discogs · Filmportal · Internet Movie Database · КиноПоиск · MusicBrainz · Internet Speculative Fiction Database |
| Слоўнікі і энцыклапедыі | Вялікая каталанская · Вялікая нарвежская · Кругасвет · American National Biography · Britannica (онлайн) · Brockhaus · Notable Names Database · Treccani · Universalis |
| Генеалогія і некрапалістыка | Find a Grave · Geni.com |
| 

| Нарматыўны кантроль |
| --- |
| BIBSYS: 90112958 · BNC: a1005506x · BNE: XX1156455 · BNF: 11894503x · CiNii: DA04241723 · CONOR: 15471459, 80549731 · GND: 11851735X · GTAA: 87327 · ICCU: CFIV004032 · ISNI: 0000 0001 1405 9853 · LCCN: n79091866 · LNB: 000042706 · NDL: 00463977 · NKC: jn20000720038 · NLA: 36355649 · NLG: 259461 · NLP: a0000001182838 · NSK: 000001415 · NTA: 068522355 · NUKAT: n95101651 · PTBNP: 27914 · LIBRIS: 174402 · SUDOC: 026758725 · VIAF: 64002815 |

 |